रूसी मोदी से लेकर जेजे ईरानी तक इसके अध्यक्ष रहे। लेकिन 2002 में अमिताभ चौधरी के अध्यक्ष बनने के साथ ही टाटा स्टील व झारखंड राज्य क्रिकेट एसोसिएशन के बीच खटास बढ़ने लगी। तब जेएससीए के पास अपना स्टेडियम नहीं था। एक समय ऐसा भी आया जब टाटा स्टील ने कीनन स्टेडियम में किसी अंतरराष्ट्रीय मैच की मेजबानी के लिए मना कर दिया। ऐसे में राज्य क्रिकेट संघ ने रांची में अपना ठिकाना बनाया और 300 करोड़ की लागत से अंतरराष्ट्रीय स्तर का स्टेडियम बनाया। कीनन स्टेडियम में अंतिम बार कीनन स्टेडियम में 2006 में भारत व इंग्लैंड के बीच अंतरराष्ट्रीय एक दिवसीय मैच हुआ था, जिसमें इंग्लैंड ने पांच विकेट से जीत हासिल की थी। वेस्ट इंडीज क्रिकेट के किवदंती रह चुके कालीचरण, विवियन रिच‌र्ड्स, गैरी सोबर्स कीनन स्टेडियम में शतक जमा चुके हैं।